Nafarroako Parlamentuko Mahaiak, 2018ko irailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako galdera, Atarrabian 2018ko irailaren 18an hiru adingabeko familia bat etxegabetu izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 24an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ogasuneko eta Finantza Politikako kontseilariak ahoz erantzun dezan Legebiltzarraren hurrengo Osoko Bilkuran.

Atarrabian 2018ko irailaren 18an –astelehena– hiru adingabeko familia bat etxegabetu zen, CaixaBank entitateko kudeatzaile batekin sinatutako alokairu kontratua indarrean egonik. Nafarroako Gobernuak gogoan al du neurriren bat hartzea entitate horrekin –zeinak Nafarroako Gobernuaren funtsen ia % 90 baitu gordailuan–parte hartzeari uzteko eta bide judizialean eskatzeko entitateak kobratutako abusuzko interesak itzul ditzala?

Iruñean, 2018ko irailaren 20an

Foru parlamentaria: Laura Pérez Ruano